মাইকেল মধুসূদন দত্ত
মাইকেল মধুসূদন বাংলা ভাষায় সনেট ও অমিত্রাক্ষর ছন্দের প্রবর্তক। তাঁর সর্বশ্রেষ্ঠ কীর্তি অমিত্রাক্ষর ছন্দে রামায়ণের উপাখ্যান অবলম্বনে রচিত "মেঘনাদবধ কাব্য" নামক মহাকাব্য। তাঁর অন্যান্য উল্লেখযোগ্য গ্রন্থাবলি হলো "দ্য ক্যাপটিভ লেডি", "শর্মিষ্ঠা", "কৃষ্ণকুমারী (নাটক)", "পদ্মাবতী (নাটক)", "বুড়ো শালিকের ঘাড়ে রোঁ", "একেই কি বলে সভ্যতা", "তিলোত্তমাসম্ভব কাব্য", "বীরাঙ্গনা কাব্য", "ব্রজাঙ্গনা কাব্য", "চতুর্দশপদী কবিতাবলী", "হেকটর বধ" ইত্যাদি। মাইকেলের ব্যক্তিগত জীবন ছিল নাটকীয় এবং বেদনাঘন। মাত্র ৪৯ বছর বয়সে কলকাতায় মৃত্যু হয় এই মহাকবির।
দ্বিজেন্দ্রনাথ ঠাকুর
তাঁর দ্বিতীয় উল্লেখযোগ্য কাব্যগ্রন্থ "স্বপ্নপ্রয়াণ" প্রকাশিত হয়েছিল ১৮৭৫ সালে। এই গ্রন্থ প্রকাশকালে রবীন্দ্রনাথ ছিলেন কিশোর মাত্র। এই কাব্যে এক যুবকের ভ্রমণবৃত্তান্ত বর্ণিত হয়েছে। এই গ্রন্থে বিভিন্ন ছন্দশৈলীর প্রয়োগের উপর তাঁর আশ্চর্য নিয়ন্ত্রণ ক্ষমতার পরিচয় পাওয়া যায়। গ্রন্থটি সেই যুগের বাংলা কাব্যের এক দিকনির্দেশক এবং সেই কারণে এর ঐতিহাসিক মূল্যও অনস্বীকার্য।